Document ID: /roh_data/filtered/fineweb-2-filterrobots_roh.jsonl.gz/45128

La vischnanca da Schlarigna dastga realisar ina nova senda per mountainbikes, in uschè numnà flow trail. La regenza grischuna ha approvà la revisiun parziala da la planisaziun locala, ch'è vegnida concludida da la vischnanca da Schlarigna ils 21 da zercladur 2020.
La nova senda da mountainbikes maina da la staziun da muntogna da la funiculara Chantaerlla-Corviglia tar la staziun da muntogna da Marguns. Cun questa senda duai vegnir cumplettà la rait da mountainbike existenta sin il territori da skis da Corviglia sur San Murezzan e Schlarigna